Veiverių herbas

Veiverių herbas – vienas iš Prienų raj. Veiverių miestelio heraldikos atributų.

Aprašas

Herbo skydo auksiniame lauke, ant raudono trikalnio, juoda sauganti pelėda.

Simbolika

Pelėda simbolizuoja šviesos siekį, mokslą, o trikalnis – Skausmo kalnelį, supiltą pokario rezistentų kovoms atminti (ant jo įrengtas memorialas su koplyčia).

Istorija

2004 m. liepos 7 d. herbą Lietuvos Respublikos Prezidentas patvirtino dekretu Nr. 143. Herbo etalono autorius – dailininkas Juozas Galkus.

Taip pat skaitykite 
 Veiverių vėliava

2004 m. patvirtinti Lietuvos gyvenviečių herbai
Prienų rajono savivaldybės gyvenviečių herbai
Veiveriai